
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2009.11.23. napján tartott rendkívüli elnökségi üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) Mérnöki Kamara Hivatali helyisége (II. emelet 201/a. sz.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirend megvitatásával folytatódott. 

Az Elnökségi Ülés napirendje. 

1. Aktuális Mérnöki Kamarai kérdések megbeszélése

· Beszámoló a Magyar Mérnöki Kamara 2009. 11. 18-i választmányi üléséről. Döntés az országos kamara számára felajánlandó egyszeri pénzügyi hozzájárulásról

Szabó Péter alelnök előterjesztésében

1. Aktuális Mérnöki Kamarai kérdések megbeszélése

Beszámoló a Magyar Mérnöki Kamara 2009. 11. 18-i választmányi üléséről.

Szabó Péter: 

A választmányi ülés Budapesten a Makadám Klubban volt. A választmány az alábbi napirendi pontokat tárgyalta.
· Beszámoló hangzott el a Kamara kiemelt célkitűzéseinek megvalósítása érdekében létrehozott bizottságok megalakulásáról, a bizottsági munkatervekről. Az elvégzendő munka díjazásához a területi kamarák létszámarányos, rendkívüli pénzügyi hozzájárulását kérték. A hozzájárulás kérdését megtárgyalva az elnökség az alábbi határozatot hozta:

46/2009. (XI.23.) GYMSMMK Elnökségi határozat
Az Elnökség – kifejezve annak reményét, hogy a bizottsági munka jól és eredményesen szolgálja a kiemelt célkitűzések jelentős részének megvalósulását – egyhangú szavazással döntött a hozzájárulás megadásáról, összegszerűen 2009-ben 200.000,- Ft, 2010-ben 192.000,- Ft mértékben.

· A módosított OSZMSZ bemutatása, döntés az elfogadásról
· Tájékoztató a tagozati tevékenységek szervezéséről

A tagozatok egységes rend szerinti működésének megszervezése Karsa Álmos feladata. Egységesíteni kell a tagozatok ügyviteli rendjét, dokumentálását, munkatervét, gazdasági irányelveit stb.

· Tájékoztatás a Mérnök Újság kiadásáról.

A beérkezett pályázatok közül a Heti Válasz Kiadó Kft. nyerte a Mérnök Újság kiadásának jogát (2010 januártól).
· Az országos kamara megújult honlapja december 10-től fog működni
Megyei Mérnökbál.

A megyei Mérnökbál 2010. január 16-án a Rába Hotelben lesz. A részvételi díj összegét az előző bálhoz képest csak kis mértékben emelnénk, így viszont a költségek fedezéséhez a területi kamarának jelentős anyagi hozzájárulást kellene biztosítani. A kiadások felmérése után az Elnökség az alábbi határozatot hozta:
47/2009. (XI.23.) GYMSMMK Elnökségi határozat
Az Elnökség egyhangú döntéssel úgy határozott, hogy területi kamara költségvetéséből 500.000,- Ft támogatással hozzájárul a 2010. évi megyei Mérnökbál megszervezéséhez.

- kmf. -


  / Dr. Bakos Ágnes/





   / Kovács István /

